section_heading: Radnja
paragraph_text: U međuvremenu, Tony se muči sa svojim libidom te kroz misli i snove fantazira o dr. Melfi. Na svojoj terapeutskoj seansi priznaje zaljubljenost u dr. Melfi, koja pokušava objasniti da ono što on osjeća nije ljubav nego pozitivni osjećaji koji su rezultat napretka u njegovoj terapiji. Carmela izražava ljubomoru prema Melfi koju nikad nije osjećala prema Tonyjevim ljubavnicama. Carmela kasnije kaže Tonyju da želi biti žena u njegovu životu koja će mu pomoći, a Tony se složi.